CELEX: 62011TN0181
Language: sk
Date: 2011-03-23 00:00:00
Title: Vec T-181/11: Žaloba podaná 23. marca 2011 — Chivas/ÚHVT — Glencairn Scotch Whisky (LIVE WITH CHIVALRY)

21.5.2011   
            
            
               SK
            
            
               Úradný vestník Európskej únie
            
            
               C 152/28
            
         Žaloba podaná 23. marca 2011 — Chivas/ÚHVT — Glencairn Scotch Whisky (LIVE WITH CHIVALRY)
   (Vec T-181/11)
   2011/C 152/50
   Jazyk, v ktorom bola podaná žaloba: angličtina
   
      Účastníci konania
   
   
      Žalobca: Chivas Holdings (IP) Ltd (Renfrewshire, Spojené kráľovstvo) (v zastúpení: A. Carboni, solicitor)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Glencairn Scotch Whisky Co. Ltd (Glasgow, Spojené kráľovstvo)
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 12. januára 2011 vo veci R 1263/2010-1 a vrátil prihlášku ÚHVT, aby mu umožnil ďalej konať vo veci a
            
         
               —
            
            
               zaviazal žalovaného a akýchkoľvek vedľajších účastníkov v tomto konaní, aby znášali svoje vlastné trovy konania a trovy konania žalobcu, ktoré mu vznikli v tomto konaní a v odvolacom konaní pred odvolacím senátom.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „LIVE WITH CHIVALRY“ pre tovary a služby tried 33, 35 a 41 — prihláška ochrannej známky Spoločenstva č. 6616569.
   
      Majiteľ ochrannej známky alebo označenia namietaných v námietkovom konaní: ďalší účastník konania pred odvolacím senátom.
   
      Namietaná ochranná známka alebo označenie: zápis ochrannej známky č. 1293610 v Spojenom kráľovstve pre obrazovú ochrannú známku „CHIVALRY“ pre tovary triedy 33; zápis ochrannej známky č. 2468527 v Spojenom kráľovstve pre obrazovú ochrannú známku „CHIVALRY SPECIAL RESERVE SCOTCH WHISKY“ pre tovary triedy 33; v Spojenom kráľovstve nezapísaná ochranná známka zo slova „CHIVALRY“ vo vzťahu k „Škótskej whisky“.
   
      Rozhodnutie námietkového oddelenia: čiastočné vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 76 ods. 1 a článku 75 nariadenia Rady č. 207/2009, keďže odvolací senát: i) mylne prijal záver o povahe príslušnej skupiny verejnosti a neuviedol dôvody pre prijatie uvedeného záveru; ii) alternatívne k dôvodu i), konštatujúc, že príslušný spotrebiteľ je „mimoriadne vedomý si značky a lojálny k značke“, mylne neposúdil, či takéto vlastnosti môžu zvýšiť pozornosť príslušného spotrebiteľa a zodpovedajúco tomu znížiť ukazujúcu sa pravdepodobnosť zámeny; iii) nezohľadnil, alebo nedostatočne zohľadnil rôznu povahu a účely posudzovaných ochranných známok; iv) nezohľadnil dôležité usmernenie stanovené Súdnym dvorom a zaujal nesprávny prístup, keď porovnával ochranné známky; v) venoval neprimeranú pozornosť prítomnosti slova „CHIVALRY“ v ochrannej známke žalobcu a ignoroval vizuálne rozdiely medzi ochrannými známkami; vi) nesprávne prijal záver, že k sluchovému porovnaniu ochranných známok možno pristupovať rovnako ako k vizuálnemu porovnaniu; vii) pochybil v tom, že svoju analýzu obmedzil, alebo sa vo svojej analýze zameral, na koncepčnú podobnosť medzi ochrannými známkami v jedinom slove „CHIVALRY“, ktoré sa objavuje v každej ochrannej známke; a viii) nesprávne posúdil pravdepodobnosť zámeny.